424 ATT DWAR L-AWTORITÀ GĦAS-SAĦĦA U S-SIGURTÀ FUQ IL-POST TAX-XOGĦOL ATT biex jipprovdi għat-twaqqif ta’ Awtorità li tkun magħrufa bħala l-Awtorità għas-Saħħa u s-Sigurtà fuq il-Post tax-Xogħol, għat-twaqqif ta’ Bord ta’ Appelli dwar is-Saħħa u s-Sigurtà fuq il-Post tax-Xogħol, u għall-eżerċizzju minn jew f’isem dik l-Awtorità ta’ funzjonijiet regolatorji dwar riżorsi li għandhom x’jaqsmu mas-saħħa u s-sigurtà fuq il-post tax-xogħol, u biex jipprovdi għall-ħwejjeġ li għandhom x’jaqsmu magħhom jew li huma anċillari għalihom. L-, kif emendat bl-Att; bl-; u bl-. L-, kif emendat bl-Att; bl-; u bl-L-, kif emendat bl-Att; bl-; u bl-. L-ATTXX VII tal-2000, kif emendat bl-Att XXXII tal-2007; bl-Avviż Legali 426 tal-2007 Att X tal-2013 L-, kif emendat bl-Att; bl-; u bl-. L-, kif emendat bl-Att; bl-; u bl-L-, kif emendat bl-Att; bl-; u bl-. L-ATTXX VII tal-2000, kif emendat bl-Att XXXII tal-2007; bl-Avviż Legali 426 tal-2007 Att X tal-2013 TAQSIMA I Preliminari 1. Titolu fil-qosor. It-titolu fil-qosor ta’ dan l-Att hu l-Att dwar l-Awtorità għas-Saħħa u s-Sigurtà fuq il-Post tax-Xogħol. 2. Tifsir. Emendat: XXXII.2007.17. (1) F’dan l-Att, kemm-il darba r-rabta tal-kliem ma teħtieġx xort’oħra- " Awtorità " tfisser l-Awtorità għas-Saħħa u s-Sigurtà fuq il-Post tax-Xogħol stabbilita bl-artikolu 8(1); "Bord ta’ Appelli" tfisser il-Bord ta’ Appelli dwar is-Saħħa u s-Sigurtà fuq il-Post tax-Xogħol stabbilit bl-artikolu 21(1); " Chair person" tfisser iċ-Chair person tal-Awtorità; "ħaddiem " tfisser kull persuna impjegata minn min iħaddem biex tagħmel xogħol, jew li tipprovdi servizz lil persuna oħra taħt kuntratt ta’ servizz jew għal servizz, u tinkludi student, apprendistu persuna li timpjega lilha nnifisha, iżda ma tinkludix l-ekwipaġġ ta’ bastiment reġistrat Malta jew kull persuna oħra impjegata fuq u bħala parti mill-ekwipaġġ kollu tal-bastiment; " Kamra " tfisser il-Kamra tad-Deputati; "Kodiċi ta’ Prattika " tfisser il-livell, speċifikazzjoni jew xi forma oħra sew miktuba jew bi stampi ta’ xi gwida prattika, istruzzjoni jew kontroll; " miniħaddem " tfisser il-persuna li għaliha jsir xogħol jew jiġi mogħti servizz minn ħaddiem jew li jkollha relazzjoni ta’ xogħol ma’ ħaddiem, u tinkludi kuntrattur jew subkuntrattur li jagħmel xogħol jew jagħti servizz jew jintrabat biex jagħmel xi xogħol jew jagħti xi servizzi, u (a) għal dak li jirrigwarda xogħol magħmul taħt kuntratt ta’ servizz, tfisser il-kuntrattur jew is-subkuntrattur, iżda ma tinkludix id-diretturi, managers, soċji jew sidien, okkupanti jew possessuri li għalihom ikun qed isir ix-xogħol, minbarra fil-każ fejn għodod, materjal jew tagħmir ikun provdut minnhom, dwar xi difetti li dan l-apparat jista’ jkollu, liema difetti jkunu magħrufa u ma ġewx indikati, jew li setgħu ikunu magħrufa; (b) għal dak li jirrigwarda l-organizzazzjonijiet l-oħra kollha, inklużi dawk volontarji, jew għal dak li jirrigwarda xi forma oħra ta’ impieg taħt kuntratt ta’ servizz, tinkludi kull waħda mill-persuni li tidderieġi fuq kull ħadd jew li tieħu ħsieb it-treġija ta’ kuljum; " Ministru " tfisser il-Ministru responsabbli għas-saħħa u s-sigurtà fuq postijiet tax-xogħol; "persuna " tinkludi korp ta’ persuni u kull enti korporat stabbilit minn jew taħt xiliġi; "post tax-xogħol " tfisser kull fond, lok, faċilità, bastiment jew post jew imkien ieħor, kemm jekk pubbliku jew privat, fejn isir xogħol jew li għalih il-ħaddiem ikollu aċċess waqt il-kors tal-impieg tiegħu u, mingħajr ħsara għall-ġeneralità ta’ dak hawn aktar qabel imsemmi, tinkludi vettura jew bastiment meta dak il-bastiment ikun ġewwaxiport f’Malta jew fl-ibħra interni jew territorjali ta’ Malta, jew f’xi tarzna, port jew stallazzjoni simili f’Malta, minbarra bastiment tal-gwerra li jappartjeni lil xi stat barrani; " President " tfisser il-President tal-Bord ta’ Appelli; "preskritt " tfisser preskritt b’regolamenti magħmula skont dan l-Att; "Rappreżentant għas-Saħħa u s-Sigurtà tal-ħaddiema " tfisser persuna li tkun ġiet eletta, magħħula jew nominata, kif preskritt f’regolamenti, biex tirrappreżenta lill-ħaddiema fuq dak kollu li jirrigwarda l-promozzjoni u l-protezzjoni tas-saħħa jew is-sigurtà tagħhom fuq il-post tax-xogħol; "sena finanzjarja " tfisser perjodu ta’ tnax-il xahar li jispiċċa fil-31 ta’ Diċembru: Iżda s-sena finanzjarja li bdiet fl-1 ta’ Ottubru, 2007 għandha tkun għal perjodu ta’ ħmis tax-il xahar u għandha ttemm fil-31 ta’ Diċembru, 2008; " uffiċjal " tfisser Uffiċjal għas-Saħħa u s-Sigurtà fuq il-Post tax-Xogħol maħtur skont l-artikolu 15(1), u li jkun ġie mogħt iċertifikat tal-ħatra maħruġ skont id-disposizzjonijiet ta’ dak l-artikolu; " Uffiċjal Eżekuttiv Ewlieni " tfisser l-Uffiċjal Eżekuttiv Ewlieni maħtur taħt l-artikolu 10; " uffiċjal pubbliku " , għal dak li jirrigwarda l-artikolu 24, għandha l-istess tifsir mogħti lilha bl-artikolu 124 tal-Kostituzzjoni, iżda ma tinkludix imħallef tal-Qrati Superjuri jew maġistrat tal-Qrati Inferjuri; "xogħol " tfisser kull dmir, attività, ħidma jew servizz li jipproduċi prodott jew riżultat u li jkun biskop ta’ ħlas jew bla ħlas, għoti ta’ oġġetti, ta’ servizzi, ta’ profitt jew ta’ benefiċċju. (2) F’dan l-Att il-kliem li juru l-ġenerumaskil jinkludu l-ġeneru femminil, u dan għandu japplika għal kull tibdil grammatikali u espressjonijiet imnissla minn dik il-kelma. 3. Dan l-Att japplika għal-postijiet tax-xogħol kollha, għas-setturi kollha ta’ kull attività, kemm pubbliċi kif ukoll privati, u għal kull attività ta’ xogħol, iżda ma japplikax fil-każ ta’ dawk l-attivitajiet immexxija mill-membri tal-forzi armati, tal-korp tal-pulizija jew tas-servizzi tal-protezzjoni ċivili: Iżda fil-każ ta’ membri tas-servizzi pubbliċi hawn aktar qabel imsemmija, is-saħħa u s-sigurtà tal-ħaddiema għandha tiġi ħgurata sakemm dan ikun raġonevolment possibbli fil-qies tal-iskop ġenerali ta’ dawk is-servizzi. TAQSIMA II Prinċipji u Dmirijiet Ġenerali 4. Dikjarazzjoni ta’ prinċipji. (1) Il-protezzjoni tas-saħħa u tas-sigurtà fuq il-postijiet tax-xogħol għandha titqies bħala materja ta’ interess pubbliku. (2) L-Awtorità stabbilita bis-saħħa ta’ dan l-Att tkun responsabbli li tiżgura li jinġieb ’il quddiem u li tiżgura li jkun salvagwardat minn kull min għandu dak l-obbligu il-ġid fiżiku, psikoloġiku, u soċjali tal-ħaddiema kollha fil-postijiet kollha tax-xogħol. 5. Dmirijiet ġenerali. L-Awtorità għandha tiżgura li jinżammu l-livelli ta’ protezzjoni tas-saħħa u tas-sigurtà fuq il-postijiet tax-xogħol kif stabbiliti b’dan l-Att u b’regolamenti magħmulin taħt dan l-Att. 6. (1) Min iħaddem għandu dejjem jiżgura is-saħħa u s-sigurtà tal-persuni kollha li jistgħu jiġu affettwati bix-xogħol li jkun qiegħed isir għal dik il-persuna litħaddem: Iżda meta fit-twettiq ta’ dak hawn aktar qabel imsemmi, miniħaddem jagħmel użu minn servizzi jew persuni kompetenti minn barra, min iħaddem ma jkunx meħlus mid-dmirijiet applikabbli li joħorġu minn dan l-Att u mir-regolamenti magħmulin taħt dan l-Att: Iżda wkoll l-obbligi tal-ħaddiema fil-qasam tas-saħħa u tas-sigurtà fuq il-postijiet tax-xogħol ma għandhomx jaffettwaw il-prinċipju tar-responsabbiltà ta’ min iħaddem. (2) Il-miżuri li għandhom jittieħdu minn min iħaddem biex jevita dannu fiżiku upsikoloġiku, korriment jew mewt, fuq il-postijiet tax-xogħol, għandhom jittieħdu fuq il-bażi ta’ dawn il-prinċipji ġenerali ta’ prevenzjoni li ġejjin, jiġifieri- (a) li jiġi evitat riskju; (b) l-identifikazzjoni ta’ perikli assoċjati max-xogħol; (ċ) l-evalwazzjoni ta’ dawk ir-riskji li ma jistgħux jiġu evitati; (d) il-kontroll mill-bidu ta’ dawk ir-riskji li ma jistgħux jiġu evitati; (e) li jittieħdu l-miżuri neċessarji kollha biex jirriduċu r-riskju kemm ikun raġonevolment prattiku, inkluż li jitbiddel dak li huwa perikoluż b’dak li ma jkunx perikoluż jew li jkun anqas perikoluż; (f) billi tingħata prijorità lill-miżuri ta’ protezzjoni kollettivi fuq miżuri ta’ protezzjoni individwali; (g) li jiġi adattat ix-xogħol għall-ħaddiem, partikolarment għal dak li għandu x’jaqsam mal-iddisinjar ta’ postijiet tax-xogħol, l-għaħla ta’ tagħmir tax-xogħol u l-għażla ta’ metodi ta’ produzzjoni u ta’ xogħol, u partikolarment sabiex jiġi mnaqqas xogħol monotonu u xogħol li jkollu rata ta’ xogħol stabbilita minn qabel, u biex jitnaqqas l-effett tagħhom fuq is-saħħa; (ħ) billi wieħed jaddatta ruħu għall-progress tekniku fl-interess tas-saħħa u tas-sigurtà fuq il-post tax-xogħol; u (i) billi tiġi żviluppata policy ta’ prevenzjoni globali u loġika li tkopri it-teknoloġija, l-organizzazzjoni ta’ xogħol, il-kundizzjonijiet ta’ xogħol, ir-relazzjonijiet soċjali u l-influwenza ta’ fatturi li għandhom x’jaqsmu mal-ambjent tal-post tax-xogħol. (3) Mingħajr preġudizzju għall-ġeneralità tas-subartikolu (2), miniħaddem għandu jipprovdi dik l-informazzjoni, dak it-tagħlim, dak it-taħriġ u dik is-superviżjoni li huma meħtieġa biex tiġi żgurata s-saħħa u s-sigurtà fuq il-postijiet tax-xogħol. (4) Min iħaddem għandu jiżgura li f’dawk il-postijiet tax-xogħol fejn jaħdem għadd suffiċjenti ta’ ħaddiema, għandhom jiġu eletti, magħżulin jew mod ieħor nominati, persuna jew persuni bħala r-Rappreżentant jew ir-Rappreżentanti għas-Saħħa u s-Sigurtà tal-ħaddiema, u liema rappreżentanti jiġu konsultati minn qabel u fi żmien raġonevoli minn min iħaddem dwar dawk il-ħwejjeġ li jistgħu jaffettwaw is-saħħa u s-sigurtà fuq il-post tax-xogħol. 7. (1) Huwa d-dmir ta’ kull ħaddiem li jissalvagwardja s-saħħa u s-sigurtà tiegħu nnifsu kif ukoll dik ta’ persuni oħra li jistgħu jiġu affettwati bix-xogħol li jkun qiegħed isir. (2) Huwa d-dmir ta’ kull ħaddiem li jikkoopera ma’ min iħaddem u mar-Rappreżentant jew Rappreżentanti għas-Saħħa u s-Sigurtà tal-ħaddiema fuq il-post tax-xogħol għal dak li għandu x’jaqsam mas-saħħa u s-sigurtà. TAQSIMA III T waqqif, Funzjonijiet u Proċedura tal-Awtorità 8. T waqqif u għamla tal-Awtorità. Emendat: X.2013.4. (1) Qegħda b’dan titwaqqaf awtorità li tkun magħrufa bħala l-Awtorità għas-Saħħa u s-Sigurtà fuq il-Post tax-Xogħol. (2) L-Awtorità tkun magħmula minn disa’ membri, kif ġej: (a) Chair person, maħtur mill-Ministru; (b) id-Direttur tar-Relazzjonijiet Industrijali u Impiegi, exofficio, bħala Viċi Chairperson id-Direttur tar-Relazzjonijiet Industrijali u Impiegi, exofficio; (ċ) persuna nominata mill-Ministru, kompetenti f’materji dwar is-saħħa u, jew is-sigurtà fuq il-postijiet tax-xogħol; (d) persuna maħtura mill-Ministru responsabbli għas-saħħa; (e) persuna maħtura mill-Ministru responsabbli għall-affarijiet ekonomiċi; (f) żewġ membri maħtura mill-Ministru biex jirrappreżentaw l-interessi tal-ħaddiema, wara konsultazzjoni ma’ dak il-korp jew korpijet li l-Ministru jista’, minn żmien għal żmien, iqis bħala r-rappreżentanti prinċipali tal-ħaddiema; (ġ) żewġ membri maħtura mill-Ministru biex jirrapreżentaw l-interessi ta’ min iħaddem, wara konsultazzjoni ma’ dak il-korp jew korpijethekk kif il-Ministru jista’, minn żmien għal żmien, iqis bħala r-rappreżentanti prinċipali ta’ min iħaddem. (3) Il-Ministru għandu jaħtar persuna biex tkun is-Segretarju tal-Bord. (4) Iċ-Chair person u l-membri l-oħra tal-Awtorità għandhom iżommu l-kariga għal perjodu ta’ sentejn, iżda l-membri hekk nominati jistgħu jiġu nominati mill-ġdid wara li jispiċċa l-perjodu rispettiv tal-ħatra tagħhom: Iżda jekk membru jiġi nominat f’xi żmien wara li l-membri l-oħra jkunu diġà ġew nominati, il-perjodu tal-ħatra ta’ dak il-membru jintemm fl-istess data bħal dik tal-membri l-oħra. (5) Persuna ma tkunx kwalifikata għall-kariga ta’ membru tal-Awtorità jekk- (a) tkun Ministru jew Segretarju Parlamentari; jew (b) tkun inabilitata skont il-liġi; jew (ċ) tkun ġiet dikjarata falluta jew tkun għamlet kompożizzjoni jew arranġament mal-kredituri tagħha; jew (d) tkun ġiet misjuba ħatja ta’ reat kontra l-fiduċja pubblika jew serq jew frodi jew li tkun xjentement i rċeviet oġġetti miksuba b’serq jew frodi, jew ta’ xi reat kontra dan l-Att; jew (e) i kollha xi interess finanzjarju jew xi interess ieħor f’xi impriża jew f’xi attività li tista’ b’xi mod taffettwa it-twettiq tal-funzjonijiet bħala membru tal-Awtorità: Iżda l-iskwalifika ta’ persuna skont dan il-paragrafu tista’ tiġi rrinunzjata mill-Ministru jekk l-interess jiġi dikjarat u d-dikjarazzjoni tiġi pubblikata fil-Gazzetta. (6) Bla ħsara għad-disposizzjonijiet ta’ dan l-artikolu, il-kariga ta’ membru tal-Awtorità issir vakanti- (a) meta jispiċċa l-perjodu ta’ dik il-kariga, jew (b) jekk jinħolqu xi ċirkostanzi li, kieku dik il-persuna ma kienetx membru tal-Awtorità, kienu jiskwalifikawha milli tiġi hekk nominata. (7) Membru tal-Awtorità jista’ jiġi mneħħi mill-kariga mill-Ministru jekk, fil-fehma tal-Ministru, dak il-membru ma jkunx kompetenti biex ikompli f’dik il-kariga jew ikun sar inkapaċi li jwettaq kif suppost id-dmirijiet ta’ membru. (8) Jekk membru jirriżenja jew jekk il-kariga ta’ membru tal-Awtorità tkun b’mod ieħor vakanti, jew jekk membru ma jkunx għal kwalunkwe raġuni kapaċi li jwettaq id-dmirijiet tal-kariga tiegħu, il-Ministru jista’ jaħtar persuna li tkun kwalifikata biex tkun nominata bħala membru biex tkun membru temporanju tal-Awtorità; u kull persunahekk nominata għandha, mingħajr ħsara għad-disposizzjonijiet tas-subartikoli) tieqaf milli tkun membru meta persuna tiġi nominata biex timla l-vakanza jew, kif ikun il-każ, meta l-membru li ma kienx kapaċi jwettaq il-funzjonijiet tal-kariga jerġa jibda jwettaq dawk il-funzjonijiet. (9) Kull membru tal-Awtorità li għandu interess dirett jew indirett f’xi kuntratt magħmul jew li hu maħsub li jsir mill-Awtorità, li ma jkunx interess li jiskwalifika dak il-membru milli jibqa membru, għandu jiżvela n-natura tal-interess fl-ewwel laqgħa tal-Awtorità wara li l-fatti relevanti jkunu ġew għall-konoxxenza ta’ dak il-membru; dan il-fatt għandu jitniżżel fil-minuti tal-laqgħa, u il-membru li għandu l-interess kif hawn aktar qabel imsemmi ma għandux jattendi l-laqgħat li fihom dan il-kuntratt ikun qed jiġi diskuss. Din l-ammissjoni għandha tiġi kkomunikata lill-Ministru mingħajr dewmien. Fejn l-interess tal-membru huwa tali li jiskwalifika dak il-membru milli jibqa’ membru, dak il-membru għandu jirrapporta dan il-fatt minnufih lill-Ministru u jagħti ir-riżenja. (10) In-nomina ta’ persuna bħala membru tal-Awtorità u t-temm mill-kariga jew ir-riżenja ta’ persuna tali, kif ukoll xi funzjonijiet addizzjonali li jistgħu jiġu assenjati lill-Awtorità mill-Ministru, għandhom jiġu notifikati fil-Gazzetta, u għandhom jibdew iseħħu minnufih: Iżda n-nuqqas li tiġi pubblikata n-nomina jew ir-riżenja minn kariga, kif ikun il-każ, ma għandux ikollu effett fuq il-validità ta’ dik in-nomina jew dik ir-riżenja. 9. Funzjonijiet tal-Awtorità. (1) L-Awtorità jkollha l-funzjonijiet għal dak li jirrigwarda l-istrutturi tagħha kif imfissra f’dan l-Att u dawk il-funzjonijiet l-oħra li jistgħu jingħatawlha taħt kull liġi oħra, jew hekk kif jistgħu jiġu lilha assenjati mill-Ministru. (2) Tkun funzjoni tal-Awtorità li- (a) tapplika d-disposizzjonijiet ta’ dan l-Att u tar-regolamenti jew l-ordnijiet kollha magħmula taħtu; (b) tistabbilixxi strateġiji, f’konsultazzjoni mal-Uffiċjal Eżekuttiv Ewlieni, li biha l-politika nazzjonali ġenerali li tirrigwarda s-saħħa u s-sigurtà fuq il-post tax-xogħol, lilha indikata mill-Ministru, tkun tista’ tiġi implimentata; (ċ) tagħti parir lill-Ministru dwar l-għemil ta’ regolamenti li jġibu ’l quddiem, iżommu jew jipproteġu livell għoli ta’ saħħa u sigurtà fuq il-postijiet tax-xogħol; (d) tissorvelja l-osservanza ta’ leġislazzjoni rilevanti dwar is-saħħa u s-sigurtà fuq ’ il-post tax-xogħol u tieħu azzjoni eżekuttiva; (e) tħejji regolamenti jew Kodiċijiet ta’ Prattika li jkunu meħtieġa biex jinġieb ’il quddiem u jiġi mantenut u protett livell għoli ta’ saħħa u sigurtà fuq il-post tax-xogħol: Iżda l-Awtorità tista’, għal dan il-għan, tinnomina kumitati u sottokumitati u tista’ tagħżel minn barra fuq dawn il-kumitati jew sottokumitati persuni li ma jkunux membri u li, fil-fehma tal-Awtorità jkollhom tagħrif professjonali jew espert dwar kwistjonijiet li jaqgħu taħt dan l-Att; b’dan illi dawn il-membri magħħula minn barra ma jkollhomx vot fuq xi ħaġa li tkun diskussa f’kumitat jew sottokumitat; (f) iġġib ’il quddiem it-tkattir ta’ informazzjoni dwar is-saħħa u s-sigurtà fuq il-post tax-xogħol, u l-metodi meħtieġa biex jiġu evitati l-korrimenti, ħsara għas-saħħa jew mewt fuq il-post tax-xogħol; (g) iġġib ’il quddiem it-tagħlim u t-taħriġ dwar is-saħħa u s-sigurtà fuq il-post tax-xogħol, u l-preparazzjoni għal emerġenza jew għall-ewwel għajnuna fuq il-post tax-xogħol; (ħ) tiġbor u tanalizza data u statistiċi dwar korrimenti, danni għas-saħħa u mwiet fuq il-postijiet tax-xogħol, u dwar affarijiet anċillari għas-saħħa u għas-sigurtà fuq il-postijiet tax-xogħol: Iżda l-Awtorità tista’ titlob data u informazzjoni dwar kull ħaġa li għandha x’taqsam mas-saħħa u mas-sigurtà fuq il-post tax-xogħol, u din id-data jew informazzjoni għandha tingħata minnufih: Iżda wkoll kull data jew informazzjoni bħal din titqies li tkun ingħatat jew ġiet riċevuta taħt l-obbligu ta’ konfidenzjalità; (i) iżżomm reġistri ta’ impjant, stallazzjonijiet, apparat, makkinarju, oġġetti, sustanzi jew kimiċi u maħsuba għall-użu waqt ix-xogħol li fl-opinjoni tal-Awtorità joħolqu theddida serja għas-saħħa u s-sigurtà fuq il-post tax-xogħol; (j) tagħmel kull investigazzjoni fuq kull ħaġa li għandha x’taqsam mas-saħħa u mas-sigurtà fuq il-postijiet tax-xogħol, inkluża, iżda mhux limitata għal, l-investigazzjoni ta’ xi inċident, korriment, mard jew mewt li jiġru bħala riżultat jew minħabba xi ħaġa konnessa max-xogħol, kif ukoll investigazzjonijiet biex jiġi stabbilit il-livell ta’ saħħa u ta’ sigurtà fuq il-postijiet tax-xogħol li jkun hemm f’xi post tax-xogħol, u d-dmir tal-Awtorità biex tiżgura li tiġi inforzata xi disposizzjoni ta’ dan l-Att ma għandux jkun raġuni biex iwaqqaf l-Awtorità milli tagħmel dawn l-investigazzjonijiet: Iżda l-Awtorità tista’ tinnomina persuni kompetenti li sa fejn ikun possibbli jintagħżlu minn reġistru msemmi fis-sub-paragrafu (1) biex jgħinuha fl-investigazzjonijiet u biex jakkumpanjaw lill-uffiċjali tagħha waqt xi investigazzjoni; (k) iġġib ’il quddiem u twettaq riċerka xjentifika immirata lejn metodi aħjar biex jiġu evitati mard, korrimenti jew mewt fuq il-post tax-xogħol; (l) iżżomm reġistri ta’ persuni li huma kompetenti biex jagħtu pariri fuq ħwejjeġ li għandhom x’jaqsmu mas-saħħa u mas-sigurtà fuq il-post tax-xogħol: Iżda l-Awtorità tista’ tistabbilixxi l-kwalifiki minimi meħtieġa qabel ma l-isem ta’ persuna jiġi mniżżel fir-reġistru. (3) L-Awtorità għandha tieħu taħt idejha, tikkonsolida u kif ikun meħtieġ, tkattar l-ispettorat u l-funzjonijiet tal-infurzar u s-servizzi dwar s-saħħa u s-sigurtà fuq il-post tax-xogħol li jkunu operati mill-Gvern minnufih qabel id-data li fiha jiġi fis-seħħ l-artikolu 8, u għal dan il-għan dawk il-ħwejjeġ, apparat, materjal, dokumentazzjoni, u dokumenti li għandhom x’jaqsmu ma’ dan qed jiġu b’dan l-Att vestiti fl-Awtorità. (4) L-Awtorità għandha tistabbilixxi kooperazzjoni ma’ kull Ministeru, dipartiment tal-Gvern jew organizzazzjoni oħra, kemm lokali kif ukoll barra minn Malta, biex tippromwovi u tiżgura s-saħħa u s-sigurtà tal-persuni kollha fuq il-post tax-xogħol. (5) L-Awtorità tista’ wkoll tintrabat li twettaq xi attività oħra li jidhrilha li tkun neċessarja jew spedjenti għall-funzjonijiet u l-għanijiet tagħha skont dan l-Att. (6) L-Awtorità tista’, bl-approvazzjoni tal-Ministru, taġixxi bħala aġent jew b’mod ieħor għan-nom ta’ persuni oħra dwar kull ħaġa li għandha x’taqsam mas-saħħa u mas-sigurtà fuq il-post tax-xogħol. 10. (1) Mingħajr ħsara għad-disposizzjonijiet l-oħra ta’ dan l-Att, l-Awtorità nnifisha tkun responsabbli għall-affarijiet u għall-operat tagħha, iżda mingħajr ħsara għal dak hawn aktar qabel imsemmi, l-Uffiċjal Eżekuttiv Ewlieni jkun responsabbli għax-xogħol eżekuttiv tal-Awtorità, l-amministrazzjoni u l-organizzazzjoni tagħha u l-kontroll amministrattiv tal-uffiċjali u tal-impjegati tagħha; l-Uffiċjal Eżekuttiv Ewlieni jkollu wkoll dawk is-setgħat li jiġu, minn żmien għal żmien, delegati mill-Awtorità. (2) L-Uffiċjal Eżekuttiv Ewlieni jiġi nominat mill-Ministru, wara konsultazzjoni mal-Awtorità, għal perjodu ta’ tliet snin, u dan il-perjodu jista’ jiġi mtawwal għal perjodi oħra ta’ tliet snin kull wieħed: Iżda jekk l-Uffiċjal Eżekuttiv Ewlieni ikun barra minn Malta jew mod ieħor ma jkunx jista’ temporanjament jaqdi l-funzjonijiet ta’ dik il-kariga, l-Awtorità, wara konsultazzjoni mal-Ministru, għandha taħtar uffiċjal tal-Awtorità biex jassumi d-dmirijiet tal-Uffiċjal Eżekuttiv Ewlieni għal dak il-perjodu li l-Uffiċjal Eżekuttiv Ewlieni jkunhekk assenti jew ma jkunx jista’ jaqdi dawk il-funzjonijiet. (3) L-Uffiċjal Eżekuttiv Ewlieni għandu jattendi l-laqgħat kollha tal-Awtorità iżda ma jistax jivvota f’dawn il-laqgħat. (4) L-Uffiċjal Eżekuttiv Ewlieni jkun responsabbli għall-implimentazzjoni tal-għanijiet tal-Awtorità fl-eżerċizzju tal-funzjonijiet tagħha u mingħajr ħsara għall-ġeneralità ta’ dak hawn aktar qabel imsemmi, l-Ufiċjal Eżekuttiv Ewlieni għandu- (a) jkun responsabbli għall-evalwazzjoni tal-implimentaz-zjoni u t-twettiq tal-iskopijiet stabbiliti tal-Awtorità, għall-użu effiċjenti ta’ riżorsi tagħha, u l-benefiċċi li jirriżultaw, u għandu jirrapporta direttament lill-Awtorità; (b) ji żviluppa l-istrateġiji neċessarji għall-implimentazzjoni tal-għanijiet tal-Awtorità; (ċ) jagħti parir lill-Awtorità fuq kull ħaġa li l-Awtorità tirreferi lilu jew kull ħaġa li hi meqjusa neċessarja jew spedjenti; u kull dmir ieħor li l-Awtorità tista’ tassenjalu minn żmien għal żmien. 11. Relazzjonijiet mal-Ministru. (1) Fl-eżerċizzju tal-funzjonijiet tagħha, l-Awtorità għandha - (a) tagħti effett, fl-iqsar żmien possibbli, lil kull direttiva, li tkun konformi ma’ xi disposizzjoni ta’ dan l-Att, li l-Ministru jista’ jagħti lill-Awtorità għar-rigward tal-politika li għandha tiġi segwita mill-Awtorità fit-twettiq tal-funzjonijet tagħha, u għar-rigward ta’ kull ħaġ’oħra li tidher lill-Ministru li taffettwa s-saħħa u s-sigurtà fuq il-postijiet tax-xogħol; (b) tagħti lill-Ministru faċilitajiet biex jikseb kull informazzjoni li għandha x’taqsam mal-ħwejjeġ u l-attivitajiet tal-Awtorità u għal dan il-għan l-Awtorità għandha tipprovdi lill-Ministru r-reżokonti, kontijiet u kull informazzjoni oħra li għandha x’taqsam ma’ dan, u tagħti kull faċilità għall-verifika ta’ kull informazzjoni mogħtija, f’dak il-modu f’dawk iż-żminijiet li l-Ministru jista’ raġonevolment jeħtieġ. (2) L-Awtorità għandha, sew fuq inizjattiva tagħha stess kif ukoll fuq talba tal-Ministru, tagħti parir lill-Ministru fuq kull ħaġa li għandha x’taqsam mas-saħħa u mas-sigurtà fuq il-postijiet tax-xogħol. (3) L-Awtorità għandha tibgħat kopja tal-minuti tal-laqgħat tagħha lill-Ministru kemm jista’ jkun malajr wara kull laqgħa. (4) Il-Ministru għandu jitlob il-parir tal-Awtorità qabel ma jagħmel regolamenti kif stabbilit fl-artikolu 12: Iżda l-Ministru jista’ jistabbilixxi żmien raġonevoli li ma jkunx inqas minn ħmis tax-il ġurnata, biex jirċievi l-parir dwar ir-regolamenti proposti, u jekk l-Awtorità ma tagħtix il-parir tagħha fiż-żmien stipulat, jista’ jipproċedi biex jagħmel dawk ir-regolamenti: Iżda wkoll il-Ministru jista’, meta jidhirlu li l-materja tkunurġenti, javża lill-Awtorità dwar danu f’dan il-każ l-Awtorità għandha tagħti l-parir tagħha fi żmien jumejn, u jekk tonqos il-Ministru jista’ jipproċedi biex jagħmel ir-regolamenti. (5) Meta l-Ministru jirċievi parir fuq ħwejjeġ li għandhom x’jaqsmu mas-saħħa u mas-sigurtà fuq il-postijiet tax-xogħol li ma jkunx ġej mill-Awtorità, il-Ministru għandu jgħaddi dan il-parir lill-Awtorità biex tagħti l-kummenti tagħha. 12. Set għa li jsiru regolamenti. (1) Il-Ministru jista’ jagħmel regolamenti biex jissalvagwardja s-saħħa u s-sigurtà fuq il-postijiet tax-xogħol, biex jiddetermina l-prekawzjonijiet li għandhom jittieħdu għal dan il-għanu ġeneralment biex iġib fis-seħħ xi waħda mid-disposizzjonijiet ta’ dan l-Att, u partikolarment, iżda mingħajr ħsara għall-ġeneralità ta’ dak hawn aktar qabel imsemmi, il-Ministru jista’ jagħmel regolament i- (a) biex jippreskrivi kull ħaġa li hi meħtieġa jew awtorizzata li tkun preskritta skont dan l-Att; (b) dwar l-ittestjar, l-eżami u ċertifikati jew siġilli ta’ approvazzjoni ta’ apparat, makkinarju, tagħmir, ħwejjeġ jew ħaġawżati jew maħsubin biex jiġu wżati f’post tax-xogħol; (ċ) dwar l-importazzjoni, preżenza, użu, maniġġ, jew li wieħed ikun espost għal xi aġent kimiku, bijoloġiku jew fiżiku, jew iżjed minn wieħed minnhom, li jistgħu jintużaw waqt ix-xogħol; (d) dwar il-metodi, livell jew proċeduri biex jiġi stabbilit l-ammont, il-konċentrazzjoni jew il-livell ta’ xi aġent fiżiku, kimiku jew bijoloġiku f’post tax-xogħol; (e) dwar il-protezzjoni tal-ħaddiema mir-riskji li jirriżultaw meta wieħed ikun espost għal aġenti kimiċi, fiżiċi u bijoloġiċi fuq ix-xogħol; (f) dwar in-notifika, ir-rapport u l-investigazzjoni ta’ imwiet, mard, korrimenti jew inċidenti oħra jew inċidenti li jinvolvu s-saħħa u s-sigurtà fil-post tax-xogħol; (g) dwar il-ħinijiet li ħaddiem jista’ jkun meħtieġ li jaħdem; (h) dwar is-sigurtà ta’ kull apparat, makkinarju, tagħmir, materjal, kimika, proċess, ħwejjeġ jew ħaġa oħra tkun li tkun li tiġi wżata jew hija maħsuba li tkun użata fil-post tax-xogħol; (i) dwar id-dritt li ħaddiem jista’ jirrifjuta xogħol jew li jagħmel xogħol partikolari, dwar iċ-ċirkostanzi u l-kondizzjonijiet li taħthom dan id-dritt hu eżerċitabbli; (j) dwar kull ħaġa oħra li għandha x’taqsam mas-saħħa u s-sigurtà fuq il-postijiet tax-xogħol. (2) Mingħajr ħsara għal kull ħaġa hawn fuq imsemmija, regolamenti magħmula taħt dan l-artikolu jistgħu wkoll- (a) jiddistingwu bejn klassijiet differenti ta’ postijiet tax-xogħol, klassijiet differenti ta’ xogħol u bejn klassijiet differenti ta’ ħaddiema, u jistgħu wkoll jagħmlu distinzjonijiet li jitqiesu xierqa; (b) jipprojbixxu, jirregolaw, jirrestrinġu, jillimitaw jew jikkontrollaw kull ħaġa lidwarha jkunu saru regolamenti; (ċ) jagħtu setgħa lill-Awtorità li teħtieġ liċenza, ċertifikat jew xi ħtieġa oħra dwar xi materja li għaliha jkunu saru regolamenti, u biex timponi drittijiet jew piżijiet oħra dwarhom jew dwar xi servizz mogħti mill-Awtorità. 13. (1) Ir-rappreżentanza legali tal-Awtorità tkun vestita fiċ-Chair personu fl-Uffiċjal Eżekuttiv Ewlieni flimkien: Iżda l-Awtorità tista’ tinnomina wieħed jew aktar mill-membri tagħha, jew wieħed jew aktar mill-uffiċjali jew impjegati tagħha, biex jidhru f’isimha u f’lokha f’xi proċediment ġudizzjarju jew f’xi att, kuntratt, kitba jew dokument ieħor ikun liema jkun. (2) Kull dokument li jidher li jkun kitba magħmula jew maħruġa mill-Awtorità u li jkun iffirmat miċ-Chair person jew mill-Uffiċjal Eżekuttiv Ewlieni jiġi aċċettat bħala xiehda u, sakemm ma jiġix ippruvat il-kuntrarju, jitqies bħala kitba magħmula jew maħruġa mill-Awtorità. 14. Disposizzjonijiet rigward il-proċeduri tal-Awtorità. (1) Il-laqgħat tal-Awtorità jissejħu miċ-Chair personkull darba li jkunu meħtieġa, iżda għall-inqas darba fix-xahar, jew fuq inizjattiva personali jew fuq talba ta’ għall-inqas tnejn mill-membri l-oħra. (2) Nofs l-għadd tal-membri li f’dak iż-żmien ikunu jifformaw l-Awtorità ikun quorum. Id-deċiżjonijiet jittieħdu b’maġġoranza sempliċi tal-voti tal-membri preżenti u li jivvotaw. Iċ-Chair person, jew fl-assenza taċ-Chair person jew xi persuna oħra nominata biex taġixxi bħala Chair person Nofs l-għadd tal-membri li f’dak iż-żmien ikunu jifformaw l-Awtorità ikun quorum. Id-deċiżjonijiet jittieħdu b’maġġoranza sempliċi tal-voti tal-membri preżenti u li jivvotaw. Iċ-Chair person, jew fl-assenza taċ-Chair person il-Viċi Chair person, ikollu vot oriġinali u, f’każ ta’ parità fil-voti, votdeċiżiv. Mingħajr ħsara għall-ħtiġiet l-oħra ta’ dan l-Att, ebda deċiżjoni ma tkun valida jekk ma jkollhiex l-appoġġ ta’ mill-inqas żewġ membri tal-Awtorità. (3) Mingħajr ħsara għad-disposizzjonijiet ta’ dan l-Att, l-Awtorità tista’ tirregola l-proċedura tagħha. (4) Mingħajr ħsara għad-disposizzjonijiet ta’ qabel ta’ dan l-artikolu, l-ebda att jew proċedura tal-Awtorità ma għandu jiġi invalidat għar-raġuni biss li tkun teżisti va kanza fost il-membri. (5) Kull att magħmul minn persuna bonafidi, bħala membru tal-Awtorità, jkun validu bħal likieku dik il-persuna kienet membru minkejja li jinkixef wara li kien hemm xi difett fin-nomina jew fil-kwalifiki. Ebda att jew proċedura tal-Awtorità ma jiġu investigati minħabba l-kontravenzjoni, minn xi membru, tad-disposizzjonijiet tal-artikolu 8(9). TAQSIMA IV Uffiċjali għas-Saħħa u għas-Sigurtà fuq il-Post tax-Xogħol 15. (1) L-Awtorità għandha taħtar Uffiċjali għas-Saħħa u s-Sigurtà fuq il-Post tax-Xogħol, li jkollhom dawk il-funzjonijiet li għandhom x’jaqsmu mal-implimentazzjoni ġenerali ta’ dan l-Att jew ta’ xi regolamenti magħmula taħt u, kif ukoll biex iwettqu dak ix-xogħol jew jassumu dawk ir-responsabbiltajiet li jistgħu jiġu preskritti jew jistgħu jiġu assenjati lilhom mill-Awtorità. (2) Uffiċjal għandu jingħata mezzi xierqa ta’ identifikazzjoni ffirmati mill-Uffiċjal Eżekuttiv Ewlieni, u dak id-dokument għandu jiġi muri waqt kull eżami, investigazzjoni jew spezzjoni: Iżda l-Uffiċjal Eżekuttiv Ewlieni għandu jitqies bħala uffiċjal u d-dokument ta’ identifikazzjoni bħala uffiċjal għandu jkun iffirmat miċ-Chair person. 16. Setgħat tal-uffiċjali. (1) Uffiċjal ikollu s-setgħat li ġejjin- (a) li jidħol mingħajr x kielu mingħajr preavviż f’kull post tax-xogħol, f’kull ħin, binhar u bil-lejl; (b) li jitlob l-għajnuna ta’ membru tal-korp tal-Pulizija fl-esekuzzjoni tad-dmirijiet tal-uffiċjal; (ċ) li jagħmel mistoqsijiet, waħdu jew fil-preżenza ta’ xhieda, inkluża l-persuna, jekk dan ikun il-każ, li tkun għamlet l-ilment, lil minn iħaddem jew lill-ħaddiem, inkluża kull persuna li taġixxi għan-nom ta’, jew li tkun qed tagħmel xogħol għal, min iħaddem dwar il-ħwejjeġ kollha li jaqgħu taħt dan l-Att jew taħt xi regolamenti magħmula taħtu; (d) jispezzjona kull dokument li hu preskritt, skont dan l-Att jew skont xi regolament magħmul taħt u, li għandu jinżamm, jew kull ktieb, dokument, disinn, pjanta, jew lista ta’ speċifikazzjonijiet tekniċi li jistgħu jkunu ta’ għajnuna għal dak li għandu x’jaqsam mas-saħħa u mas-sigurtà fuq il-postijiet tax-xogħol f’xi post partikolari ta’ xogħol; (e) li jieħu pussess, billi jagħti riċevuta, ta’ kull ħaġa meħtieġa għal testijiet jew bħala prova f’xi inċident, korriment jew mard fuq xipost tax-xogħol, jew ta’ xiksur allegat ta’ dan l-Att jew ta’ xi regolamenti magħmulin bis-saħħa tiegħu; (f) li jeżamina jew jordna l-eżami ta’ postijiet tax-xogħol u ta’ kull ħaġa li jkun hemm fihom, u li jieħu kampjuni għall-eżami ta’ kull ħaġa, sustanza jew materjal li jinstab f’xi post tax-xogħol jew id-dintorni tiegħu bil-għan li jiġu protetti s-saħħa u s-sigurtà fuq il-post tax-xogħol, u li jiżgura li dawn il-kampjuni jinżammu biex jintużaw bħala prova f’xi proċeduri li jittieħdu skont dan l-Att; (g) li jordna li ma jiċċaq laq xejn f’xi post tax-xogħol għal xi perjodu li jista’ jkun meħtieġ raġonevolment għall-għan ta’ xi eżami, investigazzjoni jew spezzjoni msemmija fil-paragrafi ta’ hawn fuq; (ħ) li jeħtieġ it-tħaddim jew il-moviment ta’ xi apparat, makkinarju, tagħmir, ħaġa jew proċess, kif ukoll it-tħaddim ta’ xi sistema jew proċedurali, fil-fehma tal-uffiċjal, tista’ tkun rilevanti għal xi eżami, investigazzjoni jew spezzjoni msemmija fil-paragrafi); (i) li jeħtieġ lil min iħaddem biex jipprovdi, bi spejjeż ta’ min iħaddem- (i) ċertifikati ffirmat minn peritu inġinierċivi li rigward is-sigurtà ta’ xi bini jew struttura, inklużi strutturi temporanji; (ii) ċertifikati ffirmat minn inġinier mekkaniku jew elettriku rigward is-sigurtà ta’ xi stallazzjoni mekkanika jew elettrika, kif ikun il-każ, inkluż a stallazzjoni temporanja; (iii) ċertifikati ffirmat minn tabib rigward is-saħħa fuq il-post tax-xogħol ta’ xi ħaddiem jew klassi ta’ ħaddiema, liema ċertifikat għandu jiġi mogħti lil tabib tal-Awtorità; (iv) kull informazzjoni li għandha x’taqsam mas-saħħa u mas-sigurtà fuq il-postijiet tax-xogħol, inkluża informazzjoni li tirrigwarda miżuri protettivi; (j) li jeħtieġ minn kull min iħaddem, aġent, manifattur, importatur, fornitur, persuna li tuża jew xi persuna oħra biex jipprovdu, bi spejjeż tagħhom, xi dokument, ċertifikat jew lista ta’ speċifikazzjonijiet tekniċi rigward kull ħaġa li għandha x’taqsam mas-saħħa u mas-sigurtà fuq il-postijiet tax-xogħol, il-metodu ta’ kif jiġu maniġġati jew użati xi impjant, stallazzjoni, apparat, makkinarju, ħaġa, sustanza jew kimika li tiġi wżata jew maħsuba li tintuża fuq ix-xogħol; u (k) għall-għanijiet tal-prosekuzzjoni ta’ xi reat taħt dan l-Att, jew għall-għanijiet ta’ xi appell quddiem il-Bord ta’ Appell i kontra xi ordni ta’ uffiċjal, li jikxef fil-Qorti jew fil-Bord ta’ Appelli dawk ir-riżultati jew informazzjoni li jkunu ġew riċevuti jew miġbura waqt il-kors tal-investigazzjonijiet. (2) Uffiċjal ma għandux jidħol f’xi post tax-xogħol li f’dak iż-żmien ikun qed jintuża bħala abitazzjoni mingħajr il-kunsens ta’ min jokkupah, jew sakemm dak l-uffiċjal ma jkunx akkompanjat minn uffiċjal tal-pulizija li ma jkunx taħt ir-rank ta’ Spettur. 17. Ordnijiet minn uffiċjali. (1) Uffiċjal jista’ jagħti ordni, verbalment jew bil-miktub, biex jissalvagwardja s-saħħa u s-sigurtà fuq il-post tax-xogħol u kull persuna għandha tobdi dan l-ordni minnufih sakemm ma jiġix revokat minn uffiċjal jew mill-Bord ta’ Appelli: Iżda persuna li tirċievi ordni, kemm jekk dik il-persuna tkun ħaddiem jew miniħaddem, tista’ tiddefendi ruħha mill-akkuża li tkun kisret l-ordni jekk tipprova li kieku ikkonformat ruħha ma’ dak l-ordni kien ikun ta’ detriment immedjat għas-saħħa u għas-sigurtà fuq il-post tax-xogħol: Iżda wkoll kull ordni li jingħata verbalment għandu jiġi konfermat bil-miktub u mwassal għand il-persuna li lilha jkun mogħti fi żmien tliet ijiem tax-xogħol. (2) (a) Uffiċjal jista’ jordnali post tax-xogħol jiġi mbarrat, u jista’ jirrevoka ordni bħal dak. (b) Meta post tax-xogħol jew parti minnu jiġi mbarrat, ebda persuna ma tista’ tidħol fl-area imbarrata mingħajr il-permess ta’ uffiċjal. (3) Meta uffiċjal jagħmel ordni bil-miktub skont dan l-artikolu, jista’ jwaħħal kopja tiegħu fil-post tax-xogħol, jew fuq kull apparat, makkinarju, tagħmir, ħwejjeġ jew ħaġa, u ebda persuna ħlief uffiċjal ma għandha taqla din il-kopja sakemm ma tkunx awtorizzata minn xi uffiċjal biex tagħmel hekk. (4) Meta uffiċjal jagħmel ordni bil-miktub skont dan l-artikolu, jew jagħti rapport tal-ispezzjoni lil min iħaddem jew lil persuna li tkun inkarigata mix-xogħol, miniħaddem jew il-persuna inkarigata mix-xogħol għandhom minnufih jaraw li kopja jew kopji tiegħu jiġu mwaħħla f’post jew f’postijiet fejn jidher fil-post tax-xogħol, fejn x’aktarx jiġbed l-attenzjoni tal-ħaddiema. (5) Uffiċjal ma jkunx meħtieġ li jisma jew jagħti l-opportunità lil min iħaddem, ħaddiem jew persuna oħra li jagħtu l-opinjoni tagħhom qabel ma jagħmel ordni. 18. (1) Uffiċjali tas-saħħa u tas-sigurtà fuq il-postijiet tax-xogħol għandhom, għall-għanjiet tal-Kodiċi Kriminali, jitqiesu bħala uffiċjali pubbliċi. (2) Ebda persuna ma tista’ thedded, tinsulta, timmolesta jew tfixkel spetturi waqt it-twettiq tad-dmirijiet tagħhom, jew tagħti lil xi uffiċjal informazzjoni falza, jew tkisser jew tbagħbasx isiġill li jkun ġie magħmul, jew xi apparat ta’ sorveljanza li jkun ġie stallat, li jkun ġie imqiegħed jew tħalla minn uffiċjal f’xi post tax-xogħol jew, f’każ ta’ apparat ta’ sorveljanza personali, fuqxi ħaddiem. 19. Ebda responsabbiltà. Ma jkunx hemm, u ma tistax tiġi istitwita, l-ebda azzjoni, dixxiplinarji jew mod ieħor, jew xi proċedura oħra għad-danni, kontra l-Uffiċjal Eżekuttiv Ewlieni jew kontraxi uffiċjali tal-Awtorità għal xi att magħmul jew li ma ġiex magħmul minnhom bona fidi fl-eżekuzzjoni jew fl-eżekuzzjoni maħsuba ta’ xi setgħa, dritt jew dmir skont dan l-Att jew skont xi regolament magħmul taħtu. 20. Appelli minn ordnijiet mogħtija minn uffiċjal. Kull persuna, kemm jekk din il-persuna tkun ħaddiem, miniħaddem jew terza persuna, li tħoss ruħha a ggravata minn xi ordni mogħti minn xi uffiċjal tista’ tappella lill-Bord ta’ Appelli. TAQSIMA V Bord ta’ Appelli dwar is-Saħħa u s-Sigurtà fuq il-Post tax-Xogħol 21. T waqqif u għamla tal-Bord ta’ Appelli. (1) Għandu jkun hemm Bord ta’ Appelli li jkun magħruf bħala il-Bord ta’ Appelli dwar s-Saħħa u s-Sigurtà fuq il-Post tax-Xogħol biex jisma’ u jiddeċiedi dwar appelli minn ordni ta’ xi uffiċjal maħtur skont dan l-Att. (2) Mingħajr ħsara għad-disposizzjonijiet ta’ dan l-artikolu, il-Bord ta’ Appelli għandu jkun magħmul minn President u żewġ membri oħra li jiġu maħtura kif ġej: (a) il-President tal-Bord ta’ Appel li jkun wieħed minn lista ta’ persuni maħtura mill-Ministru, li jkunu persuni li huma avukati b’esperjenza ta’ għall-inqas seba’ snin, u dawn il-persuni għandhom iservu bħala President jew wieħed wara l-ieħor jew skont id-disposizzjonijiet ta’ dmirijiet, u suġġetti għal dawk id-disposizzjonijiet dwar inabilità biex wieħed iservi u ċirkostanzi oħra, kif il-persuni fuq din il-lista jistgħu, bl-approvazzjoni tal-Ministru, jistabbilixxu; (b) iż-żewġ membri l-oħra tal-Bord ta’ Appelli għandhom jiġu magħżula mill-President tal-Bord ta’ Appelli minn lista ta’ persuni li ma jkunux la avukati, u lanqas prokuraturi legali maħtura mill-Ministru biex iservu bħala membri tal-Bord ta’ Appelli kif tkun teħtie; is-sitwazzjoni. (3) L-ebda membru tal-Awtorità u l-ebda uffiċjal tal-Awtorità ma jistgħu jiġu maħtura fuq il-Bord ta’ Appelli. (4) L-ismijiet tal-persuni maħtura biex jaġixxu bħala Presidenti jew bħala membri tal-Bord ta’ Appelli għandhom jiġu notifikati fil-Gazzetta. (5) Il-Bord ta’ Appel li għandu jikkonsisti mill-President u żewġ membri kull meta l-appell ikun jittratta: (i) ordni għall-imbarrar sħiħ ta’ post tax-xogħol, jew (ii) ordnijiet li jittrattaw il-projbizzjoni tal-użu ta’ xi apparat, makkinarju, impjant, stallazzjoni, sustanza, kimika, jew materjal li, kieku l-ordni kellu jiġi obdut, jirriżulta fil-waqfien tal-attivitajiet kollha tax-xogħol, jew (iii) appell minn terzi li jkun jinvolvi l-imbarrar sħiħ ta’ post tax-xogħol jew il-waqfien tal-attivitajiet kollha tax-xogħol. (6) Mingħajr ħsara għal dak li hemm provdut fis-subartikolu (5), il-Bord ta’ Appelli għandu jkun jikkonsisti mill-President waħdu, b’dan illi kull wieħed mill-partijiet jista’ jitlob li l-appell jinstema’ minn Bord ta’ Appelli magħmul mill-President u żew; membri, liema talba għandha tiġi deċiża mill-President waħdu fl-istadji preliminari ta’ l-appell skont kif jista’ jiġi preskritt f’regolamenti li l-Ministru jista’ jagħmel skont is-subartikolu (11) ta’ dan l-artikolu. (7) Il-President ikollu d-dritt li jamministra l-ġurament u li jeżamina lix-xhieda. (8) Il-Bord ta’ Appel li jkollu d-dritt jitlob il-parir ta’ esperti skont kif jidhirlu xieraq. (9) Il-Ministru jista’ minn żmien għal żmien, ivarja l-komposizzjoni tal-listi kif stabbilit f’dan l-artikolu, iżda persuna li tkun fil-fatt qiegħdha taġixxi bħala membru tal-Bord ta’ Appel li għandha, minkejja t-tħassir ta’ isimha mill-lista, tkompli taġixxi fil-proċeduri bħala membru sat-temm ta’ dawk il-proċeduri u għall-għanijiet tal-interpretazzjoni ta’ xi deċiżjoni mogħtija f’dawk il-proċedimenti: Iżda f’każ ta’ mewt jew impossibbiltà oħra li membru jkompli jisma’ każ, persuna oħra tiġi surrogata mill-lista eħistenti biex tisma’ l-każ. (10) Il-Ministru għandu wkoll jaħtar persuna biex tagħmilha ta’ segretarju tal-Bord ta’ Appelli. (11) Il-Ministru jista’ jagħmel regolamenti biex jippreskrivi l-proċedura li għandha tintuża biex isira ppell quddiem il-Bord ta’ Appelli u biex jirregola l-proċedura li għandha tintuża mill-istess Bord ta’ Appelli. TAQSIMA VI Provvedimenti Amministrattivi u Finanzjarji 22. Ħatra ta’ persunal. Mingħajr ħsara għad-disposizzjonijiet tal-Kostituzzjoni ta’ Malta u ta’ xi liġi oħra li tapplika jew li għandha x’taqsam, inkluż dan l-Att, il-ħatra ta’ uffiċjali u ta’ impjegati oħra tal-Awtorità għandha ssir mill-Uffiċjal Eżekuttiv Ewlieni, u approvata mill-Awtorità. Il-pattijiet u l-kundizzjonijiet tal-impieg għandhom jiġu stabbiliti mill-Uffiċjal Eżekuttiv Ewlieni bl-approvazzjoni tal-Awtorità u bi qbil tal-Ministru. 23. L-Awtorità għandha taħtar u timpjega, b’dik ir-rimunerazzjoni u skont dawk il-pattijiet u kundizzjonijiet li tista’, skont l-artikolu 22, tistabbilixxi, dawk l-uffiċjali u impjegati tal-Awtorità li jistgħu minn żmien għal żmien ikunu meħtieġa għall-qadi x ieraq u effiċjenti tal-funzjonijiet tal-Awtorità. 24. Uffiċjali pubbliċi li jiġu mqabbdin fuq xogħol tal-Awtorità. (1) Il-Prim Ministru jista’, fuq talba tal-Awtorità, minn żmien għal żmien, jordnali xi uffiċjal pubbliku jiġi mqabbad fuq xogħol mal-Awtorità f’dik il-kariga u b’effett minn dik id-data li jiġu speċifikati f’dak l-ordni. (2) Il-perjodu li għalih ordni bħal dak hawn fuq imsemmi għandu japplika lil xi uffiċjalimsemmi f’dak l-ordni għandu, sakemm l-uffiċjal ma jirtirax mis-servizz pubbliku, jew sakemm ma jieqafx mis-servizz f’data aktar qabel, jew sakemm ma tiġix stabbilita data differenti fl-ordni, jieqaf milli jkollu seħħ wara sena mid-data effettiva ta’ ordni bħal dak, sakemm l-ordni ma jiġix revokat qabel mill-Prim Ministru. 25. Status ta’ uffiċjali pubbliċi mqabbdin fuq xogħol mal-Awtorità. (1) Meta uffiċjal jiġi mqabbad fuq xogħol mal-Awtorità skont id-disposizzjonijiet tal-artikolu 24, dak l-uffiċjal għandu, fiż-żmien li ordni bħal dak ikollu effett dwar u, ikun taħt l-awtorità amministrattiva u kontroll tal-Awtorità, iżda għandu għal kull ħaġ’oħra jiġi kkunsidrat u jitqies bħala uffiċjal pubbliku. (2) Mingħajr ħsara għall-ġeneralità ta’ dak hawn aktar qabel imsemmi, uffiċjal pubbliku mqabbad fuq xogħol kif hawn aktar qabel imsemmi- (a) ma għandux waqt il-perjodu li fih l-uffiċjal ikun ġie hekk imqabba d- (i) jiġi mwaqqaf milli japplika għal trasferiment lil dipartiment tal-Gvern skont il-pattijiet u l-kundizzjonijiet ta’ servizz konnessi mal-ħatra mal-Gvern li l-uffiċjal jkollu f’data li jkun hekk ġie mqabbad fuq xogħol; jew (ii) ikun impjegat b’tali mod li r-rimunerazzjoni u l-kundizzjonijiet tax-xogħol ikunu inqas favorevoli minn dawk li huma konnessi mal-ħatra mal-Gvern li hu jkollu f’data li hu jkun ġie mqabbad għal xogħol kif hawn aktar qabel imsemmi, jew li setgħu jkunu konnessi ma’ kariga bħal dik, waqt dak il-perjodu, li kieku l-uffiċjal ma ġiex imqabbad fuq xogħol mal-Awtorità; u (b) Kap. 93. Kap. 58. Kap. 93. Kap. 58. ikollu dritt li s-servizz mal-Awtorità jiġi meqjus bħala servizz mal-Gvern għall-għan ta’ xi pensjoni, gratifikazzjoni jew benefiċċju skont l-Ordinanza dwar il-Pensjonijiet, jew l-Att dwar il-Pensjoni lil Nisa’ RomoluTfal Iltiema, u ta’ xi dritt jew privileġġ ieħor li għalih dak l-uffiċjal jista’ jkun intitolat u jkun taħt kull responsabbiltà li għaliha se ta’ kien responsabbli, kieku ma kienx għall-fatt li ġie mqabbad fuq xogħol mal-Awtorità. (3) Fejn tiġi magħmula applikazzjoni kif stabbilit fis-subartikolu (2)(a)(i), għandha tingħata konsiderazzjoni lil din l-applikazzjoni bħal li kieku l-applikant ma kienx ġie imqabbad fuq xogħol mal-Awtorità. (4) L-Awtorità għandha tħallas lill-Gvern dawk il-kontribuzzjonijiet li jistgħu, minn żmien għal żmien, jiġu stabbiliti mill-Ministru responsabbli għall-finanzi dwar l-ammont ta’ pensjonijiet u gratifikazzjonijiet li għandhom jitħallsu lil xi uffiċjali mqabbad fuq xogħol mal-Awtorità kif hawn aktar qabel imsemmi waqt il-perjodu li jkun ġie hekk imqabbad. 26. Offerta ta’ impieg permanenti mal-Awtorità lill-uffiċjali pubbliċi imqabbdin fuq xogħol mal-Awtorità. (1) L-Awtorità tista’, bl-approvazzjoni tal-Ministru, toffri lil kull uffiċjali mqabbad fuq xogħol mal-Awtorità skont xi waħda mid-disposizzjonijiet tal-artikolu 24, impieg permanenti mal-Awtorità b’rimunerazzjoni u taħt pattijiet u kundizzjonijiet li ma jkunux anqas favorevoli minn dawk li jkollu dak l-uffiċjal fid-data tal-offerta. (2) Il-pattijiet u l-kundizzjonijiet inklużi f’offerta magħmula kif hawn aktar qabel imsemmi ma jitqiesux li jkunu anqas favorevoli għar-raġuni biss li ma jkunux fil-ħwejjeġ kollha identiċi jew ogħla minn dawk li l-uffiċjal konċernat ikollu fid-data tal-offerta, jekk dawk il-pattijiet u l-kundizzjonijiet, meta tħares lejhom globalment, fil-fehma tal-Prim Ministru joffru benefiċċji li jkunu sostanzjalment daqshom jew aħjar. (3) Kull uffiċjal pubbliku li jaċċetta impieg permanenti mal-Awtorità offert lilu, skont id-disposizzjonijiet tas-subartikolu (1), għandu għall-finijiet kollha barra minn dawk tal-Ordinanza dwar il-Pensjonijiet, u tal-Att dwar il-Pensjoni lil Nisa’ RomoluTfal Il tiema, jitqies li jtemm milli jkun fis-servizz mal-Gvern u jidħol fis-servizz mal-Awtorità b’seħħ mid-data li fiha aċċetta l-offerta u għall-finijiet tal-Ordinanza u tal-Att fuq imsemmija, sa fejn dawn ikunu applikabbli għalih, servizz mal-Awtorità jitqies bħala servizz mal-Gvern skont it-tifsiriet tagħhom rispettivament. (4) Kull uffiċjal bħal dan kif hawn aktar qabel imsemmi li, minnufih qabel ma aċċetta offerta ta’ impieg permanenti mal-Awtorità, kien intitolat għal benefiċċju taħt l-Att dwar il-Pensjoni lil Nisa’ RomoluTfal Il tiema, għandu jkompli jkun intitolat għal dawk il-benefiċċji għar-raġunijiet kollha bħal li kieku s-servizz mal-Awtorità kien servizz mal-Gvern. (5) L-Awtorità għandha tħallas lill-Gvern dawk il-kontribuzzjonijiet li jistgħu, minn żmien għal żmien, ikunu stabbiliti mill-Ministru responsabbli għall-finanzi dwar l-ammont ta’ pensjonijiet u gratifikazzjonijiet li għandhom jitħallsu lil xi uffiċjal li jkun aċċetta offerta ta’ impieg permanenti mal-Awtorità kif hawn aktar qabel imsemmi waqt il-perjodu li jibda’ mid-data tal-aċċettazzjoni tal-offerta mill-uffiċjal. (6) (a) Għall-għanijiet ta’ dan l-artikolu il-karigi u l-gradi tas-salarji mal-Awtorità għandhom jiġu klassifikati skont dawk il-gradi u livelli ta’ żidiet fil-pagi li jikkorrispondu l-iktar ma’ dawk fis-servizz mal-Gvern ta’ Malta meta jitqies it-tip ta’ xogħol, snajja, responsabbiltajiet u fatturi oħra bħalhom. (b) Il-klassifikazzjoni li hemm riferenza għaliha fil-paragrafu (a) għandha ssir minn bord li jkun magħmul minn Chair person Il-klassifikazzjoni li hemm riferenza għaliha fil-paragrafu (anominat mill-Ministru responsabbli għall-finanzi u minn żewġ membri oħra, wieħed nominat mill-Ministeru responsabbli ċentralment għall-politika dwar riżorsi umani fis-settur pubbliku u ieħor nominat mill-Awtorità. Il-klassifikazzjoni tkun suġġetta għall-approvazzjoni finali tal-Ministru responsabbli għall-finanzi. (ċ) Din il-klassifikazzjoni għandha ssir fi żmien tliet xhur minn xi modifika fis-salarji ta’ impjegati fis-servizz pubbliku, u, jew, ta’ impjegati tal-Awtorità. (d) Ebda kariga ma għandha tiġi klassifikata fi grad ogħla minn dik ta’ grad 3 fis-servizz tal-Gvern jew xi grad ieħor li l-Ministru responsabbli għall-finanzi jista’ minn żmien għal żmien jordna b’avviż fil-Gazzetta. (e) Mingħajr ħsara għad-disposizzjonijiet tal-artikolu 113 tal-Kostituzzjoni, l-ebda persuna ma tista’, wara li ssir klassifikazzjoni kif hawn aktar qabel imsemmi, tkun intitolata għal drittijiet skont l-Ordinanza dwar il-Pensjonijiet li jkunu inqas favorevoli minn dawk li għalihom kienet tkun intitolata qabel ma saret dik il-klassifikazzjoni. TAQSIMA VII Provvedimenti Finanzjarji 27. L-Awtorità għandha tħallas l-ispejjeż mid-dħul. (1) Mingħajr ħsara għad-disposizzjonijiet li ġejjin ta’ dan l-artikolu, l-Awtorità għandha topera b’tali mod li l-ispejjeż meħtieġa għat-twettiq xieraq tal-funzjonijiet tagħha jitħallsu, skont kemm ikun prattikabbli, mid-dħul tagħha. (2) Għal dan il-għan, l-Awtorità għandha tiġbor id-drittijiet kollha, rati u ħlasijiet oħra preskritti jew li huma meqjusa li huma preskritti minn jew skont dan l-Att jew xi liġi oħra li għandha x’taqsam mas-setgħat u l-funzjonijiet tal-Awtorità. (3) L-Awtorità għandha wkoll titħallas mill-Gvern, mill-Fond Konsolidat, dawk l-ammonti li l-Parlament jista’, minn żmien għal żmien, jawtorizza li jkunu approprjati biex jitħallsu xogħlijiet speċifiċi li għandhom jitkomplew jew mod ieħor għandhom isiru mill-Awtorità, li jkunu xogħlijiet ta’ infrastruttura jew ta’ xorta kapitali simili. (4) Kull eċċess ta’ dħul fuq spejjeż għandu, suġġett għal dawk id-direttivi li l-Ministru, wara konsultazzjoni mal-Ministru responsabbli għall-finanzi, jista’ jagħti minn żmien għal żmien, jiġi wżat mill-Awtorità biex jinħolqu fondi ta’ riserva li jintużaw għall-għanijiet tal-Awtorità; u mingħajr ħsara għall-ġeneralità tas-setgħat mogħtija lill-Ministru b’dan is-subartikolu, kull direttiva mogħtija mill-Ministru kif hawn aktar qabel imsemmi tista’ tordna t-trasferiment lill-Gvern, jew li tiġi applikata b’dak il-mod kif stabbilit fid-direttiva, ta’ xi parti mid-drittijiet, rati jew ħlasijiet oħra miġbura skont is-subartikolu (2) jew ta’ xi eċċess kif hawn aktar qabel imsemmi. (5) Il-fondi tal-Awtorità li ma jkunux minnufih meħtieġa biex jagħmlu tajjeb għall-ispejjeż jistgħu jiġu investiti b’dak il-mod li jista’ jkun approvat mill-Ministru minn żmien għal żmien. 28. (1) Għall-għanijijet biex twettaq xi waħda mill-funzjonijiet tagħha skont dan l-Att, l-Awtorità tista’, bl-approvazzjoni bil-miktub tal-Ministru responsabbli għall-finanzi, tissellef u tiġbor flus b’dak il-mod, minn dik il-persuna, dak il-korp jew dik l-Awtorità, taħt dawk il-pattijiet u kundizzjonijiet kif il-Ministru, wara konsultazzjoni kif hawn aktar qabel imsemmi, jista’ japprova bil-miktub. (2) L-Awtorità tista’ minn żmien għal żmien tissellef, permezz ta’ overdraft, jew mod ieħor, dawk is-somom li tista’ teħtieġ biex twettaq il-funzjonijiet tagħha skont dan l-Att: Iżda għal kull ammont li jkun iżjed minn mija u sittax-ilelf uerba’ mija u tmienja u sittineuro u sebgħa u sitt inċ enteżmu (116, 468.67), jeħtieġ li jkun hemm l-approvazzjoni tal-Ministru bil-miktub. 29. Avvanzi mill-Gvern. Il-Ministru responsabbli għall-finanzi jista’, wara konsultazzjoni mal-Ministru, jagħmel avvanzi lill-Awtorità ta’ dawk is-somom li l-Ministru responsabbli għall-finanzi jista’ jaqbel li huma meħtieġa mill-Awtorità biex twettaq xi waħda mill-funzjonijiet tagħha skont dan l-Att, u jista’ jagħmel dawk l-avvanzi skont dawk il-pattijiet u kundizzjonijiet li hu jidhirlu, wara konsultazzjoni kif hawn aktar qabel imsemmi, meħtie Accountant Generalbiex jagħmel dak l-avvanz. 30. Self mill-Gvern. (1) Il-Ministru responsabbli għall-finanzi jista’, għal xi waħda mill-ħtiġiet ta’ xorta kapitali tal-Awtorità, jidħol f’kuntratt jew jiġbor flus jew jidħol fidjun, għal dawk il-perjodi u skont dawk il-pattijiet u kundizzjonijiet li l-Ministru responsabbli għall-finanzi jidhrulu xierqa; u kull ammont dovut minħabba jew konness ma’ xi self jew dejn bħal dak ikun piż fuq il-Fond Konsolidat. (2) Avviż ta’ xiself, dejn jew avvanz magħmul jew maħluq skont id-disposizzjonijiet tas-subartikolu (1) għandu jingħata mill-Ministru lill-Kamra kemm jista’ jkun malajr. (3) Sakemm jingħata is-self kif imfisser fis-subartikolu (1), jew sabiex jingħata lill-Awtorità kapital biex wieħed jista’ jaħdem, il-Ministru responsabbli għall-finanzi jista’, b’ordni bil-miktub u mingħajr ebda approprjazzjoni oħra ħlief dan l-Att, jawtorizza lill-Accoutant Generalbiex jagħmel avvanzi lill-Awtorità mit-Treasury Clearance Fund skont dawk il-pattijiet li jistgħu jiġu stabbiliti mill-Ministru meta jsir dak l-avvanz. (4) Ir-rikavat minn xi dejn magħmul biex isiru avvanzi lill-Awtorità, u xi flejjes oħra li jiġu avvanzati lill-Awtorità skont dan l-artikolu, għandhom jitħallsu f’fondmwaqqaf apposta għal dan il-għan u li jkun magħruf bħala "il-Fond ta’ Self lill-Awtorità għas-Saħħa u s-Sigurtà fuq il-Post tax-Xogħol". (5) L-ammonti li l-Accountant General jirċievi mill-Awtorità għar-rigward ta’ avvanzi magħmula lill-Awtorità skont is-subartikolu (3) għandhom jitħallsu, għal dak li jirrigwarda l-ammonti ta’ ħlas lura, fit-Treasury Clearance Fund, u għal dak li jirrigwarda l-ammont ta’ imgħax, fil-Fond Konsolidat. 31. Estimi ta l-Awtorità. (1) L-Awtorità għandha tarali f’kull sena finanzjarja jitlestew, u mhux aktar tard minn tmien ġimgħat qabel l-għeluq ta’ kull sena finanzjarja tadotta, estimi ta d-dħul u ħruġ tal-Awtorità għas-sena finanzjarja ta’ wara: Iżda dwar l-ewwel sena finanzjarja, l-Awtorità għandha tlesti u tadotta estimi mhux aktar tard minn dak iż-żmien li l-Ministru jista’ jispeċifika lill-Awtorità permezz ta’ avviż bil-miktub. (2) Fil-preparazzjoni ta’ dawn l-estimi l-Awtorità tieħu konsiderazzjoni xi fondi jew flejjes oħra li jistgħu jitħallsu lilha mill-Fond Konsolidat matul is-sena finanzjarja rilevanti, sew permezz ta’ dan l-Att jew permezz ta’ Att ta’ approprjazzjoni jew xi liġi oħra u l-Awtorità għandha tipprepara dawk l-estimi b’tali mod illi tiżgura illid-dħul totali tal-Awtorità ikun għall-inqas suffiċjenti biex jagħmel tajjeb għal kull somma li tiġi addebitata lill-kont tad-dħul tagħha inkluż id-deprezzament, iżda mingħajr ħsara għall-ġeneralità ta’ dik l-espressjoni. (3) L-estimi għandhom isiru f’dik il-forma u għandhom ikollhom dik l-informazzjoni u dawk il-paraguni ma’ estimi ta’ qabel kif il-Ministru jista’ jordna. (4) Kopja tal-estimi tal-Awtorità għandhom, malli jiġu adottati mill-Awtorità, jintbagħtu minnufih mill-Awtorità lill-Ministru u lill-Ministru responsabbli għall-finanzi. (5) Il-Ministru għandu, mal-ewwel opportunità, u mhux aktar tard minn sitt ġimgħat minn mindu jirċievi kopja tal-estimi tal-Awtorità, jew, jekk f’xi żmien il-Kamra ma tkunx qed tiltaqa’ f’sessjoni, fi żmien sitt ġimgħat mill-bidu tal-ewwel sessjoni ta’ wara, jara li dawk l-estimi jitqiegħdu quddiem il-Kamra flimkien ma’ mozzjoni li l-Kamra t approva dawk l-estimi. Għandha tingħata mhux iktar minn seduta għad-diskussjoni fil-Kamra ta’ dik il-mozzjoni, u kemm il-mozzjoni kemm l-approvazzjoni ta’ estimi mill-Kamra jistgħu jkunu sew b’emendi għall-estimi sew mingħajrhom. 32. Spiża skont l-estimi approvati. (1) L-Awtorità ma tista’ tidħol għal ebda spiża li ma tkunx ġiet approvata mill-Kamra skont l-artikolu 31. (2) Mingħajr ħsara għad-disposizzjonijiet tas-subartikolu (1)- (a) sakemm jgħaddu sitt xhur mill-bidu ta’ sena finanzjarja jew sal-approvazzjoni tal-estimi għal dik is-sena mill-Kamra, liema tkun l-aktar data kmieni, l-Awtorità tista’ tidħol għal nefqa biex taqdil-funzjonijiet tagħha taħt dan l-Att li b’kollox ma tkunx akbar minn nofs l-ammont approvat għas-sena finanzjarja ta’ qabel; (b) nefqa approvata dwar kap jew sotto-kap tal-estimi tista’, bl-approvazzjoni tal-Ministru, issir dwar kap jew sotto-kap ieħor tal-estimi; (ċ) dwar l-ewwel sena finanzjarja, l-Awtorità tista’ tidħol għal nefqa sakemm l-estimi għal dik is-sena jiġu approvati mill-Kamra, liema nefqa ma tkunx iżjed fit-total minn dawk l-ammonti li l-Ministru responsabbli għall-finanzi jista’, wara konsultazzjoni mal-Ministru, jippermetti; (d) jekk f’xi sena finanzjarja jinstab li l-ammont approvat mill-Kamra mhux biżżejjed, jew jekk tinqala’ l-ħtieġa ta’ nefqa għal għan mhux provdut fl-estimi, l-Awtorità tista’ tadotta estimi supplimentari għall-approvazzjoni tal-Kamra u, sakemm tingħata dik l-approvazzjoni, l-Awtorità tista’ f’ċirkostanzi speċjali u bl-approvazzjoni tal-Ministru, tidħol għall-ispiża relattiva jew parti minnha ki f il-Ministru imsemmi jista’ japprova, u f’dan il-każ id-disposizzjonijiet ta’ dan l-Att applikabbli għall-estimi għandhom, sa fejn hu prattikabbli, japplikaw għall-estimi supplimentari. 33. L-estimi kollha u l-estimi supplimentari approvati mill-Kamra għandhom, mill-aktar fis possibbli, jiġu pubblikati fil-Gazzetta. 34. Kontijiet u verifika. (1) L-Awtorità għandha tara li jinżammu kotba ta’ kontijiet xierqa u dokumentazzjoni oħra dwar il-ħidma tagħha u għandha tara li jitlesta prospett ta’ kontijiet dwar kull sena finanzjarja. (2) Il-kontijiet tal-Awtorità għandhom jiġu verifikati minn awditur jew awdituri nominati minnha u approvati mill-Ministru: Iżda l-Ministru responsabbli għall-finanzi jista’ jeħtieġ li l-kotba u dokumentazzjoni oħra tal-Awtorità jiġu verifikati jew eżaminati mill-Awditur Ġenerali li, għal dan il-għan, ikollu s-setgħa li jagħmel dik il-verifika fiżika u verifiki oħra, u li jitlob dik l-informazzjoni li jidhirlu meħtie [a. (3) Wara l-għeluq ta’ kull sena finanzjarja, fl-istess ħin li kopja tal-estimi tal-Awtorità tintbagħat lill-Ministru taħt l-artikolu 31, l-Awtorità għandha tara li kopja tal-prospett ta’ kontijiet verifikati kif jixraq jiġu mogħtija lill-Ministru u lill-Ministru responsabbli għall-finanzi flimkien ma’ kopja ta’ kull rapport magħmul mill-awditur jew awdituri dwar dak il-prospett jew dwar il-kontijiet tal-Awtorità. (4) Il-Ministru għandu jara li titqiegħed quddiem il-Kamra kopja ta’ kull prospett u rapport bħal dak flimkien mal-mozzjon i mqiegħda quddiem il-Kamra taħt l-artikolu 31(5). 35. Depożitu ta’ dħul u ħlasijiet mill-Awtorità. (1) Il-flejjes kollha tal-Awtorità għandhom jiġu depożitati f’bank jew banek maħtura bħala il-bankiera tal-Awtorità permezz ta’ riżoluzzjoni tal-Awtorità. Dawn il-flejjes għandhom, skont kemm ikun prattikabbli, jitħallsu fil-banek minn ġurnata għall-oħra, minbarra dik is-somma li l-Awtorità tista’ teħtieġ li żżomm biex tkun tista’ tħallas ammonti żgħar u ħlasijiet ta’ minnufih. (2) Il-ħlasijiet kollha mill-fondi tal-Awtorità, minbarra ħlasijiet żgħar li ma jkunux iżjed minn dak l-ammont li jista’ jiġi stabbilit mill-Awtorità, għandhom isiru minn dak l-uffiċjal jew minn dawk l-uffiċjali tal-Awtorità li jkunu ġew maħtura jew nominati għal dak il-għan. (3) Ċekkijiet magħmulin fuq kont tal-bank u flejjes miġbudin minn dak il-kont tal-Awtorità għandhom ikunu iffirmati minn dak l-uffiċjal tal-Awtorità li jkun ġie maħtur jew nominat mill-Awtorità għal dak il-għanu għandhom ikunu kontrofirmati miċ-Chair person, jew minn xi membru ieħor jew uffiċjal kif jista’ jkun awtorizzat mill-Awtorità għal dak il-għan. (4) L-Awtorità għandha tagħmel provvediment għal dak li għandu x’jaqsam ma’ - (a) il-mod li bih ħlasijiet jistgħu jkunu awtorizzati jew approvati u l-uffiċjal jew l-uffiċjali li għandhom jagħmlu dawk il-ħlasijiet; (b) it-titolu ta’ kull kont miżmum f’bank jew banek, li fih għandhom jitħallsu l-flejjes tal-Awtorità, u t-trasferiment ta’ fondi minn kont għal ieħor; (ċ) il-metodu li għandu jiġi adottat meta jsiru ħlasijiet mill-fondi tal-Awtorità; u (d) b’mod ġenerali għal dak li jirrigwarda kull ħaġa li hija rilevanti għaż-żamma xierqa u kontroll tal-kontijiet, kotba u dokumentazzjoni oħra, u l-kontroll fuq il-finanzi tal-Awtorità. 36. Kuntratti ta’ provvista ta’ xogħlijiet. Emendat: A.L.426 tal-2007. L-Awtorità m’għandhiex tidħol f’kuntratt għal provvista ta’ oġġetti jew materjal jew għall-esekuzzjoni ta’ xogħolijiet jew għall-għoti ta’ servizzi, lil jew favur l-Awtorità, li huwa stmat mill-Awtorità li jkun jinvolvi nefqa ta’ aktar minn sitt elefudisa’ mija utmien jautmenineuroutnax-il ċenteżmu (6, 988.12), ħlief wara li jiġi ppublikat a vviż ta’ intenzjoni tal-Awtorità li tidħol f’kuntratt bħal daku wara li jkunu ħarġu offerti kompetittivi. 37. Rapport annwali. L-Awtorità għandha, mhux aktar tard minn sitt ġimgħat wara t-tmiem ta’ kull sena finanzjarja, tagħmel u tibgħat lill-Ministru u lill-Ministru responsabbli għall-finanzi rapport ġenerali tal-ħidma tagħha matul dik is-sena, li jkun fih dik l-informazzjoni dwar il-proċeduri u l-politika tal-Awtorità kif xi wieħed minn dawk il-Ministri jistgħu minn żmien għal żmien jeħtieġu. Il-Ministru għandu jara li kopja ta’ kull rapport bħal dan titqiegħed fuq il-Mejda tal-Kamra flimkien mal-estimi skont kif provdut fl-artikolu 31(5). TAQSIMA VII I Reati u Pieni 38. Reati u pieni. Emendat: A.L.426 tal-2007. (1) Kull persuna li tikser xi dispożizzjoni tal-artikoli 6, 7,17 jew 18, jew tikser xi dispożizzjoni ta’ xi regolamenti magħmula skont dan l-Att, u kull persuna li tinftiehem jew tipprova, jew li tgħin, tħajjar, tagħti parir jew tqabbad lil xi persuna oħra, biex tikser id-disposizzjonijiet hawn aktar qabel imsemmija, tkun ħatja ta’ reat kontra dan l-Att. (2) Kull persuna li, dwar xi ħaġa skont dan l-Att jew taħt xi regolamenti magħmula taħt dan l-Att- (a) tagħti xi tagħrif li tkun taf li huwa falz f’xi dettall importanti, jew mingħajr ma jimpurtaha tagħti xi tagħrif li jkun falz f’xi dettall importanti; jew (b) bil-ħsieb li tinganna, tipproduċi, tagħti, tibgħat jew xort’oħra tagħmel użu minn xi dokument li jkun falz f’xi dettall importanti; jew (ċ) għax trid, tirrifjuta li tagħti jew mingħajr raġuni leġittima, li l-prova tagħha tkun għall-karigu tagħha, ma tagħtix, xi tagħrif importanti; jew (d) bi ħsieb jew mingħajr ma jimpurtaha tagħmel xi dikjarazzjoni falza jew inseriment falz f’xi dokument jew prospett jew f’xi dokument ieħor, miżmum jew mibgħut skont dan l-Att jew skont xi regolamenti magħmulin taħt u; jew (e) bi ksur tal-liġi tirrifjuta jew tonqos milli twieġeb skont l-aħjar tagħrif tagħha għal xi mistoqsija magħmula lilha minn uffiċjal fit-twettiq tad-dmirijiet tiegħu; jew tonqos milli tgħin lill-uffiċjal fit-twettiq tad-dmirijiet tiegħu; jew (f) bi ksur tal-liġi tirrifjuta jew tonqos milltottempra ruħha ma’ xi ħtieġa stabbilita skont dan l-Att jew regolamenti magħmula taħt dan l-Att; jew (g) twaqqaf uffiċjal fit-twettiq tad-dmirijiet tiegħu skont dan l-Att jew regolamenti magħmula taħt dan l-Att, tkun ħatja ta’ reat skont dan l-Att jew regolamenti magħmula taħt dan l-Att. (3) Kull persuna li tagħmel xi reat kontra dan l-Att jew regolamenti magħmula taħt dan l-Att teħel, meta tinstab ħatja, il-piena ta’ priġunerija għal żmien ta’ mhux iżjed minn sentejn jew multa ta’ mhux inqas minn erba’ mija u ħamsa u sittineurou sebgħa utmeninċenteż mu (465.87) iżda mhux iżjed minn ħdax-ilelf u sitt mija u sitta u erbgħin eurou sebgħa utmeninċenteż mu (11, 646.87), jew dik il-multa u priġunerija flimkien; u barra minn hekk, il-Qorti tista’ wkoll, fuq it-talba tal-prosekuzzjoni, tħassar il-liċenzi kollha, b’ordnijiet bil-miktub jew permessi maħruġa lil jew f’isem il-persuna misjuba ħatja inkonnessjoni mal-post tax-xogħol fejn ikun sar ir-reat: Iżda ebda proċedimenti ma jittieħdu kontra xi persuna li, wara li tkun irċeviet a vviż mill-Awtorità għall-pagament ta’ penali ta’ mhux aktar minn erba’ mija u ħamsa u sittineurou sebgħa utmeninċenteż mu (465.87) għax tkun kisret xi dispożizzjoni ta’ dan l-Att jew regolamenti magħmula taħt dan l-Att, tottempera ruħha mad-disposizzjonijiet ta’ dan l-artikolu, u tħallas dik il-penali lill-Awtoritàà, fiż-żewġ każi fi żmien ħmistax-il ġurnata minn meta tkun irċeviet dak l-avviż. (4) Kap.9. Kap. 9. Minkejja d-disposizzjonijiet tal-artikolu 370 tal-K[żaħodiċi Kriminali, proċedimenti għal reat kontra dan l-Att għandhom jittieħdu quddiem il-Qorti tal-Maġistrati (Malta) jew il-Qorti tal-Maġistrati (Għawdex), kif ikun il-każ, bħala qrati ta’ ġudikatura kriminali. (5) F’kull proċedimenti msemmija fis-subartikolu ta’ qabel dan, l-Uffiċjal Eżekuttiv Ewlieni jew kull uffiċjal delegat mill-imsemmi Uffiċjal Eżekuttiv Ewlieni, jista’ jeżamina jew jikkontro-eżamina x-xhieda, jipproduċi provi, jagħmel sottomissjonijiet biex isostni l-akkuża u b’mod ġenerali jmexxi l-prosekuzzjoni f’isem il-Pulizija, u d-dikjarazzjoni bil-ġurament tal-uffiċjal li huwa ġiehekkdelegat għal dak il-għan għandha tkun prova konklużiva ta’ dak il-fatt. (6) Minkejja d-disposizzjonijiet tas-subartikolu ta’ qabel dan, l-Uffiċjal Eżekuttiv Ewlieni jew l-uffiċjal delegat skont is-subartikolu (5) jistgħu jinġiebu bħala xhieda, iżda jekk ix-xiehda tagħhom tkun meħtieġa bħala parti mill-każ tal-prosekuzzjoni, huma għandhom jinstemgħu qabel ma jibdew jaġixxu kif stabbilit fis-subartikolu (5) sakemm il-ħtieġa tax-xiehda tagħhom ma tinqalax sussegwentement. (7) Minkejja d-disposizzjonijiet tal-Kodiċi Kriminali, l-Avukat Ġenerali għandu dejjem ikollu dritt għal appell minn kull deċiżjoni mogħtija mill-Qorti tal-Maġistrati (Malta) jew mill-Qorti tal-Maġistrati (Għawdex) dwar proċedimenti għal reat kontra dan l-Att jew regolamenti magħmula taħt dan l-Att. (8) Il-pieni msemmijin f’dan l-Att għandhom japplikaw ħlief jekk il-fatt jikkostitwixxi reat aktar gravi skont il-Kodiċi Kriminali jew kull liġi oħra, f’liema każ il-Kodiċi Kriminali jew dik il-liġi l-oħra għandhom japplikaw. (9) Minkejja id-disposizzjonijiet tal-Kodiċi Kriminali, il-proċedimenti għal reat skont dan l-Att jistgħu jinbdew fi żmien sitt snin mill-għemil tar-reat. TAQSIMA IX Riżerva 39. Ir-regolamenti magħmulin taħt l-Ordinanza dwar il-Fabbriki** Revokata bl-Att VII tal-1994. u li kienu ġew miżmuma fis-seħħ taħt l-Att għall-Promozzjoni tas-Saħħa u s-Sigurtà fuq ix-Xogħol ## Revokat b’dan l-Att., hawnhekk iżjed ’l quddiem imsejjaħ "l-Att revokat", kif ukoll ir-regolamenti magħmulin taħt l-Att revokat, għandhom ikomplu jseħħu u jkollhom effett bħal li kieku saru taħt dan l-Att, u jistgħu jiġu hekk emendati jew revokati, u d-disposizzjonijiet tal-artikolu 38 għandhom japplikaw għal kull ksur ta’ dawk ir-regolamenti bħal li kieku kienu regolamenti magħmulin taħt dan l-Att: Iżda l-espressjoni "fabbrika" f’xi regolament magħmul taħt l-Ordinanza dwar il-Fabbriki, jew taħt l-Att revokat, u li jkun miżmum fis-seħħ kif hawn aktar qabel imsemmi għandha tinftiehem bħal li kieku kienet l-espressjoni "post tax-xogħol "u" għandu jkollha l-istess tifsir mogħti lill-espressjoni "post tax-xogħol " fl-artikolu 2, u kull referenza f’dawk ir-regolamenti għall-Ordinanza jew għall-Att revokat għandha tinftiehem bħala referenza għal dan l-Att.